Reformes de Banys a Barcelona - Demana Pressupost | RACC Nexdom\nA Nexdom dissenyem el teu bany a mida i t'oferim solucions estètiques i funcionals.\nReformes de banyDuitStudio2022-04-28T08:49:50+02:00\nPer què cal reformar el bany?\nEl bany, que tradicionalment era una cambra aliena al disseny i exempta de decoració, ara té la mateixa importància estètica que altres espais de la llar.\nA Nexdom t’ajudem a reformar el bany de manera integral o parcial, buscant una distribució d’espais moderna i funcional. El nostre equip d’interioristes i arquitectes et presentarà un avantprojecte per fer-te un bany totalment a mida, sempre tenint en compte els teus requisits tècnics, estètics i econòmics. Et mostrarem plànols acotats, imatges 3D i tot allò necessari per projectar la idea que tens pensada. Estudiarem la viabilitat del projecte amb tots els factors que hi influeixen: distribució d’espais, il·luminació, mobiliari, etc.\nT’assessorarem també sobre els materials i equipaments que siguin resistents i de qualitat i que encaixin perfectament amb l’estètica general de l’habitatge. Cuidem tots els detalls per garantir la qualitat de l’obra, amb un seguiment des de l’inici del projecte fins al final de la reforma.\nNova gamma de productes propis\nDes de 7.207 €\nBANY INDUSTRIAL BÀSIC\nPer només 4.041 €\nBANY INDUSTRIAL MITJÀ\nPer només 6.638 €\nBANY NÒRDIC BÀSIC\nPer només 3.898 €\nPer només 6.774 €\nBANY MINIMALISTA BÀSIC\nPer només 8.060 €\nBANY MINIMALISTA MITJÀ\nPer només 11.681 €\nPer què Nexdom per fer una reforma de bany a Barcelona?\nPerquè som especialistes en disseny de banys. Ens avalen tots els anys d’experiència que hem dedicat a dur a terme reformes de tota mena, tant parcials com integrals, i també redistribucions i reconstruccions completes.\nPerquè tenim un catàleg de productes propis amb preus molt ajustats, com ara la gamma de productes URBAN, la unió perfecta entre estètica i funcionalitat.\nPerquè treballem amb els millors proveïdors de materials i podem aconseguir exactament allò que busques. A més, t’acompanyem a showrooms perquè vegis per tu mateix/a les diferents opcions d’acabats i de materials.\nPerquè tenim els millors lampistes i enrajoladors a fi que el teu bany, a més de bonic, quedi perfecte i resisteixi el pas del temps.\nPerquè sempre trobem les millors solucions de distribució.\nAlguns projectes de reforma de bany acabats\nReformes de bany fetes\n“Els professionals de Nexdom treballen amb cura i professionalitat, els recomano.”\nFeia temps que volia fer una reforma integral del bany, renovar-lo per canviar d’aires. Tinc poc temps per comparar pressupostos i parlar amb els diferents professionals, de manera que vaig contactar directament amb el RACC. L’arquitecta ho organitza tot: calendari, materials, mà d’obra…, i fa un bon seguiment del procés. És veritat que totes les obres fan patir, però m’he sentit molt a gust. La confiança i la comoditat han estat absolutes i s’han adaptat molt a les meves necessitats. Hi tornaria, un bon servei!\nMarta Vinardell i Maristany, reforma integral del bany.\n“Si he de tornar a fer obres, les faré amb Nexdom, sens dubte.”\nTot i que el bany no era gaire antic, feia temps que el volia canviar: no m’agradava com era i necessitàvem més espai. Llegint els reportatges que es publiquen a la revista del RACC, vaig conèixer Nexdom i vaig decidir posar-me en contacte amb el Club. Hem substituït la banyera per un plat de dutxa, hem tret el bidet, hem renovat completament el terra i la instal·lació elèctrica… Tot! N’estic molt content i els professionals han estat fantàstics, fins i tot van acabar les reformes uns quants dies abans del que estava previst!\nRansés Jurado, reforma integral del bany.\nCom treballem les reformes de bany?\nA més de comptar amb els millors professionals, a Nexdom seguim un procés meticulós i eficient per dur a terme les reformes de bany. A continuació, t’expliquem com és el nostre procés de treball pas a pas.\nQuè has de saber abans de fer una reforma al bany?\nEt presentem diversos punts a tenir en compte en una reforma del bany per assegurar-nos que tot surt a la perfecció, des de Nexdom t’ajudem!\nAbans de començar la reforma és vital que sàpigues definir quin estil vols i plantejar-te diverses preguntes per saber-ho: En quin estil de llar vull viure? Volem un lloc amb molta llum natural, o és millor un lloc tranquil? És millor una llar amb estil diàfan amb tot obert o prefereixes un lloc amb més intimitat? Les respostes a totes aquestes preguntes ens ajudaran a crear el disseny de la teva nova llar. Per això, crea una llista de necessitats i preferències per conèixer quin és el teu disseny ideal i nosaltres ens encarreguem de complir els teus desitjos.\nDesprés de definir l’estil i les necessitats, arriba el moment de presentar-te la nostra proposta d’avantprojecte, en la qual inclourem una estimació del pressupost orientatiu. És orientatiu perquè, com en qualsevol projecte, es van incorporant canvis a mesura que el projecte avança i, a més, perquè durant la reforma pot haver-hi canvis relacionats amb els materials i la seva qualitat. És difícil poder establir un pressupost exacte sense parlar abans amb els professionals, però sí que pots fer una estimació del que et vols gastar o de la quantitat que et pots permetre com a límit.\n3. Què sabem sobre els permisos de reformes?\nEncara que tots sabem que és la part més problemàtica, són imprescindibles per al bon funcionament de la reforma. Això sí, des de Nexdom ens ocupem de totes les gestions perquè no hagis de preocupar-te per res.\n4. Pensa en els detalls:\nCada detall compta, ja sigui el tipus de sòl (voldràs terra laminat o parquet?), el tipus de paret (de maó vist o de marbre?). O fins i tot els detalls estètics com la pintura dels mobles. Totes aquestes qüestions són importants per al projecte de reforma del teu bany, per la qual cosa t’acompanyarem a showrooms on podràs triar materials i colors per avançat.\n5. No tinguis por de dir que alguna cosa no t’agrada:\nA Nexdom volem la satisfacció del nostre client, per això no tinguis por a dir què penses o si no estàs satisfet amb algun material o disseny. El nostre objectiu és complir els teus desitjos amb el teu nou bany reformat i que en quedis totalment satisfet.\nEstàs preparat/da per a la teva reforma de bany?\nContacta amb nosaltres per fer la primera visita sense compromís al nostre espai a Barcelona!\nPreguntes freqüents abans de reformar el bany\nVull reformar el bany per posar-lo en un altre lloc de l’habitatge. És possible?\nSí, tot i que necessitem una llicència d’obra major pel fet de canviar-ne la ubicació i l’ús. També cal estudiar si es pot fer segons la instal·lació de l’aigua, ja que no sempre és possible. De totes maneres, si la nova distribució és factible, a Nexdom trobarem la manera de dur-la a terme. A més, ens encarreguem d’aconseguir les llicències necessàries perquè no t’hagis de preocupar de res.\nNo faig servir el bidet i el vull retirar. És possible?\nSí, cap problema. Abans el bidet era molt popular, no perquè es fes servir molt, sinó perquè es considerava que aportava prestigi. Avui dia, en canvi, no l’utilitzem gaire… I el que aporta prestigi i estatus a la llar ja no són els sanitaris, sinó altres factors com la superfície, la localització i la il·luminació de la llar. Si el vols treure, no ets l’únic/a!\nVull reformar el bany per treure la banyera i posar-hi una dutxa. Puc recuperar les rajoles que es treuen i tornar-les a posar?\nNo és possible, atès que és gairebé impossible treure-les sense que es trenquin. A més, encara que n’aconseguim salvar algunes per combinar-les amb les noves, el resultat no acostuma a ser tan satisfactori. No et preocupis si les rajoles del teu bany t’encanten: avui dia l’oferta és tan àmplia que estem segurs que en trobaràs d’altres que també t’agradaran molt per substituir-les.\nPuc canviar el vàter d’ubicació?\nNo ho recomanem perquè les aigües fecals van a un baixant general de l’edifici, i això obliga a reubicar la canonada. La reubicació sempre causa problemes de males olors i l’aigua pot vessar pel vàter. No obstant això, en alguns casos és possible fer-ho (haurem d’avaluar el teu cas en particular per donar-te’n una resposta definitiva), però sempre hi ha altres possibilitats de distribució i altres opcions per guanyar espai. No et preocupis, els nostres professionals et sabran aconsellar.\nPuc canviar de lloc el moble del bany?\nSí. Sí. Tot el que té a veure amb aigües netes es pot canviar, ja que no els cal tanta caiguda ni causen problemes d’embossos o de males olors, que són molt desagradables i convé evitar. Pots canviar de lloc el moble del bany, del plat de la dutxa o de la banyera i del bidet, si en tens, sense cap mena de problema.\nOferim un servei de reformes integral, des del disseny inicial del projecte i la distribució d’espais fins a l’execució completa de la reforma, cuidant fins al mínim detall.\nTreballem els projectes adaptant-nos a les teves necessitats, des del disseny i la distribució d’espais fins a l’execució de la reforma.\nRenovem les parets de la teva llar i donem un altre aire al teu habitatge, tenint cura sempre la neteja i dels detalls.


Innovació. Setmana de la Ciència 2014. XTEC - Xarxa Telemàtica Educativa de Catalunya\nEl Departament d'Ensenyament, conjuntament amb la Fundació Catalana per a la Recerca i la Innovació, dins de la Setmana de la Ciència 2014 que se celebra del 14 al 23 de novembre de 2014, promou el Dia de la ciència a les escoles amb l'objectiu fonamental de despertar i potenciar l'interès del jovent, vers la ciència i la tecnologia. Per facilitar la participació dels centres en aquesta setmana s'organitzen diverses activitats.\nEl dia 18 de novembre de 2015 es varen realitzar a tot el país 101 conferències-col·loqui simultànies adreçades a l'alumnat de 4t d'ESO i Batxillerat. Les conferències han anat a càrrec de científics que es dediquen a la investigació que han explicat la seva tasca, tant des del vessant científic com del vessant humà. El resum avaluatiu d'aquestes xerrades recull les valoracions dels centres docents i dels Serveis Educatius de Zona que han organitzat les xerrades.\nVideoconferència. Retransmissió de la conferència (diferit) <!-- Canvia el valor del paràmetre 'id' (559170912061509) per l'identificador de BIG del vostre media --> <object data="/docs/big/big_player.swf?id=559170912061509" width="400" height="224" type="application/x-shockwave-flash" id="big_player" title=""> <param name="allowScriptAccess" value="always"> <param name="allowFullScreen" value="true"> <param name="movie" value="//www20.gencat.cat/docs/big/big_player.swf?id=559170912061509"> <param name="quality" value="high"> <param name="bgcolor" value="#ffffff"> <param name="wmode" value="transparent"> </object>\nEl dia 18 de novembre de 2015, a les 11,30 h, la professora Anna Maria Solanas ha fet, a la seu central del Departament d'Ensenyament, una conferència destinada a l'alumnat d'ESO o de Batxillerat. La guerra contra la contaminació química: si no fos pels microbis!\nPer lluitar contra la contaminació química hem de treballar a diferents nivells. En primer lloc, hem de conèixer la toxicitat dels productes que ens envolten, en segon lloc hem de procurar trobar productes alternatius als contaminants que s'estan usant, com ara els plàstics i en tercer lloc netejar els emplaçaments contaminats, ja sigui de manera intencionada com ara un sòl industrial, o de manera accidental, en el cas de les marees negres. Es farà un recorregut per aquests diferents fronts de la guerra contra la contaminació química i s'aniran descrivint aquelles característiques tant particulars dels microorganismes que els converteixen en els nostres principals aliats. Centrats en el cas de la marea negre del Prestige podrem concloure que aquesta guerra estaria perduda si no fos pels microbis!! La professora Anna Maria Solanas va iniciar les seves tasques de docència i recerca l’any 1973 a la Universitat de Barcelona. Els treballs sobre l’ús de microorganismes per a la eliminació de contaminants, especialment hidrocarburs, que va iniciar l’any 1976 es consideren pioners en el camp de la bioremediació a nivell estatal. La seva visió interdisciplinària dels temes mediambientals la van portar a col·laborar amb d’altres grups de recerca, amb varies empreses catalanes i espanyoles, així com amb l’Administració, en especial, la Junta de Residus de la Generalitat de Catalunya. Relacionat amb el tema de la contaminació també va portar a terme el primer estudi de la capacitat mutagènica, i per tant potencialment cancerígena, de la matèria particulada de l’aire de la ciutat de Barcelona on va poder demostrar que la font principal d’aportació de productes mutagènics era el trànsit.\nHa dirigit diverses tesis doctorals i ha publicat articles de rellevància en diverses revistes internacionals.


Acte de graduació de la Politècnica de Mataró\nAhir dijous 16 de desembre es va celebrar, a l'Auditori del TecnoCampus, l'acte de graduació dels 96 estudiants de la promoció 2009-2010 de l'Escola Universitària Politècnica de Mataró.\nL'acte va comptar amb la presència del Magnífic Rector de la Universitat Politècnica de Catalunya (UPC), el Dr. Antoni Giró. A més, va estar apadrinat pel sr. Joan Giró, president del Consell Assessor del Col·legi d'Enginyers Tècnics de Telecomunicació de Catalunya.\nA més del lliurament de diplomes als graduats, es va realitzar un petit reconeixement a dues empreses que participen en la borsa de treball i pràctiques de l'Escola: Caixa Laietana i Carrier España. I també es va fer un reconeixement especial a dos centres de secundària amb qui s'ha col·laborat molt estretament des de l'Escola: l'IES Miquel Biada i l'Escola Pia Santa Anna de mataró.


La colla del Pla d'Urgell manté un alt nivell en la competició sardanista, com ho va demostrar aquest cap de setmana a les Borges Blanques aconseguint la segona posició en la categoria de punts lliures.\nsol cultura colla vilanova bellpuig continua\nVuit colles van participar en l'Aplec de Les Borges Blanques.\nLes Borges Blanques han acollit aquest diumenge el cinquè concurs del Campionat de Sardanes de la Terra Ferma, i un cop més, la colla Dolç Infern de Lleida ha tornat a demostrar la seva hegemonia, en guanyar en la categoria abosulta i també la de punts lliures, i descobrint la sardana revessa. Un total de vuit colles s’han aplegat en aquesta competició, entre elles, la Bell Esplai de Valls, que tot i no puntuar per al campionat, s’ha endut la segona posició. La Verge del Miracle de Balaguer i la Sol Ixent de Vilanova, que s’estrenava aquesta temporada, han quedat en tercera i quarta posició, mentre que la resta de la classificació l’han completat, per aquest ordre, la Brut Natura de Borges, la Somni de Lleida, la Ferma de Ponent de Bellpuig i els Jovencells de Cervera. Així, la Dolç Infern continua liderant la classificació provisional, que ja es pot consultar a www.sardalleida.org.\nLa poesia de Jordi Pàmies, aquest dimecres al pati de l'IEI\nL'església de Linyola inaugura l'obra de l'autor local Antonio Ruíz


AQUEST MES DE FEBRER CELEBREM AMB TU SANT VALENTÍ!\nSabies que estar enamorat ens aporta múltiples beneficis? Ens dóna vitalitat a més de que ens fa estar més atractius, augmenta la nostra autoestima, millora les nostres defenses, redueix l’estrès, disminueix el risc de sofrir malalties cardiovasculars, aportant-nos més salut en general.\nPer això, volem celebrar Sant Valentí amb tu oferint-te un 25% de descompte en tots els nostres tractaments durant tot el mes de Febrer.\nSom col·laboradors oficials del Club Joventut de Badalona! #Penyalive I ens sentim realment satisfets per ser-ho.\nLa implantología dental és la solució per a un somriure perfecte! Ara en el mes de Febrer el nostre servei d’implantología dental des de 250€. Incloem la cirurgia, l’implant dental, la segona fase quirúrgica, el tap de cicatrització, les radiografies de control i les revisions dels tractaments. No incloem les pròtesis sobre implants i aditaments.\nNo renunciïs a l’estètica ni a la comoditat! T’ho posem realment fàcil amb Invisalign, l’ortodòncia invisible. Ara des de tan sols 44€ al mes sense entrada. Incloem totes les radiografies especials d’ortodòncia i l’estudi d’ortodòncia.\nSi ets pensionista o jubilat, tenim preus especials, consulta’ns! Per a tots els nostres pacients facilitem el pagament de qualsevol tractament amb el nostre sistema de finançament personalitzat, fins a 36 mesos sense interessos i fins a 60 mesos sense entrada.\nPots venir a qualsevol de les nostres tres clíniques en uns horaris veritablement amplis de Dilluns a Divendres de 9:00 a 21:00 hores i Dissabtes de 10:00 a 14: 00 i de 16:00 a 20: 00 hores. Perquè trobis el teu moment.\nI recorda, aquest Sant Valentí somriu, perquè el teu somriure serà el millor regal pel teu estimat o estimada.


Una tria de les novel·les que més recomanarem aquest Nadal | Casa Usher Llibreters\nUna tria de les novel·les que més recomanarem aquest Nadal\n15 Desembre 2016 / Casa Usher Llibreters\n“Nosotros en la noche” de Kent Haruf (ed. Literatura Random House)\nEstem davant una petita joia que ens parla de la soledat i del consol que ofereix la companyia. Un relat que destaca per la seva senzillesa i sinceritat, on la relació que estableixen els personatges centrals Addie Moore i Louis Waters aconsegueixen commoure de veritat al lector.\n“Jo mateixa, suposo” de Natalia Carrero (ed. :Rata_)\nEstem davant d’un llibre narrat des de la sinceritat i la ràbia. El tercer llibre de Natalia Carrero ens parla de la relació truncada entre pare i filla, de la necessitat d’escriure, del fet de qüestionar constantment el nostre rumb en la vida, on només la literatura pot ser el refugi.\n“Sempre hem viscut al castell” de Shirley Jackson (ed. L’Altra)\nLa Merrycat Blackwood viu al casalot familiar amb la seva germana i el seu oncle, l’única família que li queda, encara que no són gaire benvinguts en el poble sempre han viscut al mateix lloc. Una novel·la de terror psicològic amb un personatge, la Merrycat, tan maquiavèl·lic com inoblidable.\n“Estirpe” de Marcello Fois (ed. Hoja de Lata)\nTornem a la Sardenya que Fois ens va descobrir amb “Memoria del vacío”, però aquesta vegada recorrem la història d’una família durant gran part del segle XIX. “Estirpe” és la primera part de la trilogia dedicada als Chironi, des dels seus orígens humils fins a convertir-se en una destacada família de la burgesia sarda.\n“Nuestras calles” d’Alessandra Lavagnino (ed. Errata Naturae)\nLa Marzia ens explica primer com a nena i després ja com a jove les seves vivències a la Roma dels anys 30 i 40. I, en gran part, giren al voltant de la difícil relació que té amb la seva mare, una advocada vídua important, exigent i molt diferent de la seva filla. Si us ha agradat la Ferrante, ja trigueu…\nAlessandra Lavagnino, editorial :Rata_, editorial Errata Naturae, editorial Hoja de Lata, Estirpe, Jo mateixa suposo, Kent Haruf, l'Altra editorial, Literatura Random House, Marcello Fois, Natalia Carrero, Nosotros en la noche, Nuestra calles, Sempre hem viscut al castell, Shirley Jackson\n← Agenda: desembre de 2016\nLa nostra tria de llibres d’assaig per aquest Nadal →


Juan Carlos Martel presenta el seu engrescador projecte de direcció del Teatre Lliure - Teatre Barcelona\nEl nou director del Teatre Lliure, Juan Carlos Martel Bayod, ha presentat el seu projecte per als propers quatre anys. La proposta tindrà tres eixos principals: el social, el cultural i l’educatiu, i una clara vocació de servei públic, amb l’objectiu de convertir el Lliure en un espai necessari i accessible per a tota la ciutadania.\nEl projecte aposta clarament pel suport a les noves generacions de creadors, la creació comunitària, un programa internacional i una organització interna a partir de comitès de programació. Aquestes novetats són les que marquen la nova etapa.\nEn les seves pròpies paraules, aquest nou Lliure “vol ser un espai necessari per a la construcció de la identitat col·lectiva des del coneixement compartit i la incidència social. Tenim una responsabilitat comuna: situar la cultura al bell mig de la societat. I això només es pot fer a través del sistema educatiu i amb la responsabilitat compartida dels mitjans de comunicació i de l’opinió pública”.\nPer aconseguir aquests objectius, Martel també ha proposat un decàleg de mínims que, a partir d’ara, el Lliure no hauria de deixar mai de seguir:\n10. S’han de generar sinèrgies amb altres institucions i fundacions, tant culturals com socials, nacionals i internacionals.\nJuan Carlos Martel Bayod va ser escollit nou director del Teatre Lliure pel Patronat de la Fundació el passat 18 de gener i començarà a exercir les seves funcions el proper divendres 1 de febrer.


Zaplana (PP) mostra un cartell d'un altre centre de salut amb falta de metges: "Errar és humà, però la veritat és ací" | Valencia Extra\nEl portaveu de Sanitat del PP en Les Corts, José Juan Zaplana, ha eixit al pas de les crítiques rebudes després de criticar en Les Corts la gestió del Consell en matèria sanitària amb un cartell que denunciava la falta de metges en el consultori Alacant, situat en la Comunitat de Madrid, penjant una fotografia del Centre de Salut Fernando el Catòlic en la qual s’explica la falta de personal a l’agost. “Errar és humà, però la veritat és ací”, ha assenyalat.\nTant des del PSPV com des de Compromís han destacat l’ocorregut divendres passat en la Diputació Permanent de les Corts durant la compareixença de la consellera de Sanitat, Ana Barceló, davant la qual Zaplana va mostrar el cartell del centre de salut madrileny. La socialista Carmen Martínez ha qüestionat la labor d’oposició dels ‘populars’ afirmant que “el PP no es cansa de fer el ridícul” i el portaveu del grup, Manolo Mata, ha afegit que “així de rigorós és el PP valencià”.\nEl ministre de Transports, el socialista José Luis Ábalos, també s’ha fet eco en el seu compte de Twitter, apuntant que “el PP utilitza un centre de salut de Madrid per a criticar la gestió de la Conselleria de Sanitat de la Generalitat Valenciana”.\nTambé el diputat socialista en Les Corts Manuel Pineda li ha preguntat a Zaplana “quin ha passat” i li ha preguntat si dimitirà: “Et trobarem a faltar. Quina pena més gran! Fuenlabrada vs Alacant ayyy!”, ha escrit. Al que el ‘popular’ ha respost amb la fotografia d’un altre centre de salut i un breu comentari: “Però que ignorant eres… amb quin hemisferi penses?”.\nDes de Compromís el diputat Carles Esteve ha indicat que “tant buscar titulars” i ja ho ha trobat, instant-li que es deixe de “politiqueig”.\nZaplana li ha preguntat quants exemples vol de la situació que ell denunciava i ha agregat: “Errar és humà, però la veritat és ací i si tanques els ulls i tapes el que està passant traeixes els teus principis, que sé que els tens i molt clars; independentment del partit en el qual estiguem cadascun, els nostres valors són els mateixos”.\n“No tenim els mateixos valors. Jo no he demanat la dimissió d’una consellera per fets que depenen d’un altre (conseller del teu partit, per cert). Demanaràs també la seua dimissió?”, ha respost Esteve.\nAl que Zaplana ha replicat: “Demane la dimissió per no tindre PCR, per la situació de l’Atenció Primària, per l’especialitzada, per les llistes d’espera, per no asseure’s amb els MIR, per faltar al respecte a l’oposició, pel caos en les urgències… si els teus valors no són els meus, quina pena que hages representat a qui ho vas fer”.\nBaldoví es llança a YouTube, Twitch i Spotify amb el format ‘En Confiança’


saragatona: voluntat de servei\ncarai, que bo! ara vaig a llegir els altres!\ntenia moltes ganes de sentir dir això. a veure si se l'escolten!\nGràcies per l'enllaç i la cita, Pere.\nFa la impressió que el tal Bernaldo té l'encàrrec d'allò que en diuen aixecar ponts. Després de tot, "con la que ha caído", alguna idea llaminera han de vendre per iniciar una nova etapa històrica on Catalunua, de moment, pugui recuperar el protagonisme que es mereix dins del marc estatal de les Espanyes, bla, bla, bla. I tots contents fins d'aquí a vint o trenta anys.\nTot i així, ja es veurà; la crisi és tan fonda, em fa l'efecte, que pot fer trontollar totes les tàctiques i estratègies. I, llavors, els sentiments, que han quedat molt tocats i remenats, -aquí hi ha el mal-, poden aflorar de cop.\nsi més no una cosa és clara: la independència és possible, no ha de ser excessivament traumàtica i l'atomització dels estats actuals, comptant que hi ha la UE, comportaria una millora substancial en la gestió, per proximitat i especificitat, i unes quotes solidàries més justes, que no obliguessin a arribar l'extrem d'haver d'endeutar-se per tal de satisfer-les com està passant ara mateix a Catalunya.\nAlemanya va haver de "satisfer" un 4% del PIB per la 2a GM, nosaltres "satisfem" (poc satisfets, no cal dir) un 9,2%. Aquesta xifra és un escàndol i en comptes d'adonar-nos-en ens aturem en anècdotes de si català a la universitat o altres "curiositats".\nja m'he repssat tots els links avui. m'ha agardato molt tant l'original com els comentaris. diu tantes veritats que no em pensava mai setir de boca de cap espanyol, i menys encara del pp.\nde fet, pensant en el que diu la clidice, la llastima és que aquest senyor no sigui del psoe, perquè llavors encara podriem tenir l'esperança de que li fessin una mica de cas.\nno tant en fer tot el que proposa si no en veure la situació tal com la veu ell, és clar!\nmoltes gràcies per compartir aquest descobriment, que entre altres coses diu que res de tancs! :-D\nJa veus, Albert.\nKika, com pots imaginar, en escriure, més ben dit, en copiar, aquest apunt pensava també en el que deies l'altre dia sobre els tancs. De tota manera, jo no els descartaria, que això és el que diu un senyor que no crec que sigui gaire representatiu del pensament general i en aquesta península encara corre molt de boig.\nEra inevitable citar-te, lola, de fet cal considerar que aquest apunt és un annex al teu, per als qui no havien llegit les paraules d'aquest senyor que Juliana em sembla que diu que va trobar buscant amb un llum d'oli com aquell filòsof que es deia... Com oblido els noms!\nSobre el futur més immediat, malgrat els neguoits personals o precisament per això, no se m'acut ers més en aquest moment que repetir la frase de la teva amiga. Ja ho anirem veient.\nD'acord, d'acord, Clidice, la independència és possible i les argumentacions fins i tot poden ser convincents. La qüestió, però, més enllà del per què, és quan i com.\nHola Pere, arribo tard, es que dfissabte casem la petita i aquesta setmana vaig de bòlit (era bòlit oi?) que sinó la Montse em renya.\nEl comentari de Quiros sorpren perque es diu desde Madrid i un senyor del Pp. De totes maneres de moment només conec a dos Federalistes en tot España, pascual Maragall i Bernaldo de Quirós, i amb tan poc personal poc hi ha a fer.\nOstres, Francesc, us traieu la nena de casa! Que siguin feliços, amic.\nSí que sorprèn que des de Madrid i del PP algú digui això. Aquest senyor es veu que no té cap interès a fer carrera política. Que la cosa va per lalrg ho sabem perfectament, crec.


Brussel·les, sobre la denúncia a Espanya: “No valen les excuses, cal actuar contra la contaminació” | Espanya | EL PAÍS Catalunya\nLa Comissió confirma que porta la pol·lució de Madrid i Barcelona al Tribunal de Justícia de la Unió Europea\nUn ciclista es protegeix de la contaminació davant d'un embús a la Gran Via de Barcelona. Massimiliano Minocri\nBrussel·les 25 JUL 2019 - 16:11\tCEST\nLa Comissió Europea farà seure Espanya al banc dels acusats per no haver fet prou per disminuir la contaminació de l'aire. Després d'anys d'avisos, ultimàtums i perdons in extremis, Brussel·les ha dit prou. Com va avançar dimarts EL PAÍS, ha anunciat que presentarà una denúncia contra Espanya davant del Tribunal de Justícia de la Unió Europea que l'exposa a una sanció milionària si no pren mesures per millorar la qualitat de l'aire i satisfà així les exigències comunitàries. Els problemes se centren, segons Brussel·les, en tres zones: Madrid, Barcelona i el Baix Llobregat per l'incompliment dels límits de diòxid de nitrogen (NO2), un contaminant vinculat al trànsit i la crema de combustibles fòssils responsable de problemes respiratoris i cardíacs. "La contaminació atmosfèrica va en augment. No valen excuses, cal actuar contra la contaminació", ha afirmat el comissari de Medi Ambient, Karmenu Vella.\nEl període de gràcia concedit per Brussel·les el febrer del 2017, quan va obrir procediments d'infracció a Alemanya, França, Itàlia, Romania, Hongria i el Regne Unit, però va eximir Espanya a última hora, ha tocat a la fi en ple intent de l'Ajuntament de la capital espanyola per revertir Madrid Central. El propòsit del Consistori de convertir Madrid en la primera ciutat del continent que reverteix una zona de baixes emissions —que vetava l'accés dels cotxes més contaminants a l'àrea cèntrica de la ciutat—, ha actuat com a detonant per trencar la confiança de l'Executiu comunitari que existeixi una voluntat real d'aturar el problema. Tot i que les vulneracions de la directiva de qualitat de l'aire es remunten a fa molt de temps, concretament a la seva entrada en vigor el 2010. "Les últimes dades sobre la qualitat de l'aire facilitades per Espanya confirmen l'incompliment sistemàtic de les normes de la UE relatives als valors de diòxid de nitrogen", ha alertat la Comissió en un comunicat.\nAra serà la justícia europea l'encarregada de dictaminar, si no detecta progressos, si Espanya ha de pagar per això, com ja passa en l'expedient obert per la falta de depuració de les aigües urbanes. La denúncia no obligarà Espanya a gratar-se la butxaca a curt termini. Primer hi ha d'haver una sentència que constati que s'ha infringit la llei, però si no es corregeix, Brussel·les tornaria als tribunals per castigar econòmicament aquesta inacció, en un procés que pot durar anys.\nOn sí que pot tenir repercussions immediates el moviment de la Comissió és en el terreny polític. Si el debat ideològic ha estat insuficient —almenys en el cas de Madrid— per convèncer els dirigents municipals de la necessitat d'evitar contenir les emissions, la possibilitat, cada vegada més real, de ser assenyalats com a culpables de la garrotada judicial i econòmica a Espanya, i en última instància a les seves pròpies arques municipals, pot accelerar noves mesures per millorar la qualitat de l'aire. Encara que els Ajuntaments tenen la majoria de competències per frenar les emissions nocives als seus municipis, en cas de sanció europea és l'Estat el que paga inicialment. No obstant això, el Govern disposa d'instruments per traslladar el seu cost a les administracions responsables.\nEl fenomen de la contaminació atmosfèrica provoca, segons la Comissió Europea, la mort prematura de 430.000 persones cada any només a la UE, deu vegades més que els accidents de trànsit. Els seus càlculs estimen que la mala qualitat de l'aire escurça la vida una mitjana de set mesos, és al darrere de malalties com l'asma o la bronquitis, danya la vegetació i la vida animal, i té un impacte econòmic multimilionari pels seus efectes sobre les collites, les baixes laborals, les cures sanitàries i el deteriorament dels edificis.


El Cicle Solidari de Cambrils estrena la pel·lícula 'Per la llibertat', de la productora Alba Sotorra\nEl film, que es projecta dimarts a les 18:30h al Cinema Rambla, explica el setge de cent dies que van patir els kurds a Diyarbakir per part de l'exèrcit turc\nFotograma de la pel·lícula 'Per la llibertat',amb el director Ersin Çelik i els productors Diyar Hesso i Alba Sotorra ACTE\nDilluns, 26 Octubre 2020 23:38\nL'Associació Cultural Cinematogràfica del Camp de Tarragona i les Terres de l'Ebre (ACTE) comença el nou curs cinematogràfic amb una de les pel·lícules del Cicle Solidari que només podrem veure a Cambrils. Es tracta de 'Per la llibertat', una obra de cinema urgent i heroic que ens ve de la mà de la productora reusenca Alba Sotorra. Una coproducció catalana i kurda que s'esternarà al Cinema Rambla, aquest dimarts 27 d'octubre, a les 18:30h.\n'Per la llibertat' explica el setge de cent dies que van patir els kurds a la ciutat de Diyarbakir el 2015 per part de l'exèrcit turc. Està basada en els diaris de les persones que van morir lluitant i en el testimoni dels supervivents, que actuen com a protagonistes.\nLa projecció i el posterior col·loqui al Cinema Rambla de Cambrils es farà amb totes les mesures de seguretat normatives. L'aforament és limitat i la venda anticipada es pot fer a través d'aquest enllaç.\nPer presentar la projecció es comptarà amb la presència al director Ersin Çelik i els productors Diyar Hesso i Alba Sotorra. L'Alba és ben coneguda també com la realitzadora dels documentals: 'Game over' i 'Comandant Arian', entre altres.


Exportacions i indústria cauen mentre el xou polític escala abans de les eleccions andaluses\nper Ivan Aguilar Barcelona. 23 de novembre de 2018 05:30\nBorrell i Rufian protagonitzen l'actualitat política\nL'actualitat econòmica ve donada per les exportacions i la indústria, ja que ambdues pateixen un retrocés considerable en línia amb l'estabilització del creixement econòmic entorn el 2,5%. En termes polítics la setmana destaca per l'allau de notícies provinents del sistema polític espanyol que farien avergonyir tothom amb una mica d'autoestima però no sembla que estigui essent el cas. A Catalunya vivim un moment d'impàs a l'espera de les negociacions internes entre les diferents forces independentistes. Les eleccions europees semblen haver agafat el relleu de les municipals en termes de productivitat mediàtica.\nIndústria i exportacions en caiguda\nL'entrada de comandes a la indústria ha caigut un -3,4% durant el mes de setembre -4,6% des de principi d'any-. Aquesta caiguda també s'ha produït en la facturació de les empreses industrials, que ha caigut un -4,2% el passat mes de setembre –0,3% a tot l'Estat- cosa que deixa la taxa enguany en un 4,4% -5,3% a tot l'Estat-. Aquestes xifres confirmen el que ja és reconegut de forma generalitzada, i és que l'economia espanyola creixerà aquest 2018 un 2,5%, tal com l'FMI i l'OCDE han confirmat aquesta setmana en els seus informes trimestrals, en la mateixa línia del que els he anat explicant els darrers mesos en aquesta columna i en la línia de les institucions econòmiques espanyoles independents.\nMés info: Frenada de les exportacions: cauen un 7,8% al setembre\nLa frenada de les exportacions, tal com vaig vaticinar la setmana passada, s'ha consumat i la taxa mensual ha caigut un -7,8% tot i que en termes anuals el creixement ha estat de l'1,8%, cosa que permet batre per enèsima vegada el rècord d'exportacions. Per últim, el sector dels serveis ha augmentat un 2,3% a Catalunya i un 4,4% a l'Estat -en termes anuals- tot i que la taxa mensual ajustada d'efecte estacional i de calendari ha estat del 0%.\nLa Comissió diu no\nLa notícia més important, però, ha estat el rebuig de la Comissió Europea al pressupost que ha presentat el president espanyol, Pedro Sánchez. Fa un parell de setmanes la Comissió ja va mostrar certs dubtes al respecte, però aquest dimecres la Comissió va emetre un comunicat explícit on lamenta que no s'ha enviat la llei de pressupost com és habitual i reitera la seva petició que Sánchez enviï més informació per aclarir algunes partides que, ja els ho dic jo, no hi ha forma d'aclarir perquè hi ha ingressos de més. Aquest tema és més sensible que no sembla perquè si l'economia segueix desaccelerant, Espanya es pot trobar que no té marge per reduir el dèficit públic. I això no és negociable perquè la Comissió planeja introduir polítiques específiques per reduir el deute públic dels membres de la zona Euro a partir de 2020.\nEscupinades i justícia\nEn termes polítics poques setmanes han estat tan vergonyoses com aquesta. El nomenament de Manuel Marchena com a President del Consell General del Poder Judicial (CGPJ) ha acabat amb una filtració del Partit Popular per desfer l'acord que van assolir Pablo Casado i Sánchez. Està per veure si és tacticisme nu i cru de cara a les eleccions andaluses o si hi ha una jugada de més llarg abast; el cert és que les vergonyes de l'Estat espanyol han tornat a quedar al descobert.\nL'afer entre el ministre d'exteriors, Josep Borrell, i el diputat d'ERC, Gabriel Rufián, perfectament podria haver passat a Operación Triunfo i és per això que és preocupant que hagi passat al Congreso. Clar que algú una mica malpensat com un servidor es podria preguntar quina és la diferència. Sembla obvi que la importància de les eleccions andaluses és màxima perquè condicionarà les estratègies electorals tan bon punt comenci el judici del procés, judici que sembla que no serà ajornat a causa dels problemes per renovar els membres del CGPJ. Així doncs, sembla que gener és el mes en què començarà aquest judici i marcarà l'inicia d'un any 2019 que promet ser més entretingut que aquest 2018.\nDins les files independentistes, dues negociacions discretes marquen l'agenda. La primera entre el president Carles Puigdemont i David Bonvehí per resoldre l'encaix entre PDEcat i La Crida. Al meu entendre és una errada monumental que aquesta negociació s'allargui perquè dóna ales i motius als qui diuen que La Crida és una refundació del PDEcat. De fet, el president Puigdemont hauria de ser molt més expeditiu i presentar-se contra el PDEcat si fes falta, per molt mal que això pugui fer en el curt termini. A més a més facilita la imputació de La Crida en el cas 3%, cosa que sens dubte el Fiscal voldrà aconseguir per tal d'afeblir el bloc independentista, així que calen tallafocs polítics clars entre ambdós espais més enllà del tema legal, perquè aquest cas ja és un afer més polític que legal per si no se n'havien adonat.\nLa segona negociació s'està produint entre el vicepresident, Pere Aragonès, i Puigdemont, tal com els vaig explicar la setmana passada. Tot i que aquesta setmana no ha transcendit res nou, el xou entre Rufián i Borrell al Congrés respon a la necessitat que té la presidenta andalusa, Susana Díaz, en demostrar que el PSOE no és amic dels independentistes. En la mateixa direcció van els càrrecs presentats per la Fiscal General de l'Estat contra els alcaldes sobiranistes que van participar en el Primer d'Octubre. És realment sorprenent que polítics catalans juguin a un joc tan perillós sabent que un cop les coses entren en el circuit judicial sovint prenen mal. Sigui com sigui, tot és fum i teatre fins al dia de les eleccions andaluses.\nDesprés tenim el ple sobre Catalunya al Congrés i el 21 de desembre el consell de ministres a Barcelona, cosa que provocarà una trobada entre els dos executius. Què en sortirà de tot això? La caiguda de Borrell sembla assegurada, però no crec que aquest xou tingui com a objectiu al ministre Borrell. No obrin els torrons, que abans de Nadal encara han de passar força coses.


Llicència de legalització - Ajuntament de Molins de Rei\nHome / Tràmits / Llicència de legalització\nAquest tràmit té la consideració d’obra major i permet sol·licitar la llicència per les obres efectuades amb anterioritat i sense la preceptiva llicència municipal o sense ajustar-se a les condicions d’aquesta per tal de regularitzar la situació de les obres executades, sempre que la legalització sigui urbanísticament possible, d’acord amb la normativa urbanística, el Pla General Municipal d’Ordenació vigent i les Ordenances Municipals aplicables.\nLa persona interessada o bé una/a representant degudament autoritzat/da i acreditat/da.\nNo cal complir cap requísit especific.\n2. Especificar la referència cadastral (p.ex.: rebut IBI de l'edifici o entitat objecte de llicència).\n3. Dos exemplars del projecte tècnic, visat pel Col·legi professional, i signat pel tècnic i pel propietari o promotor.\n5. Certificat de solidesa, visat pel seu Col·legi professional i signat pel tècnic.\n6. Fotografies actualitzades.\n7. Carta de liquidació de les taxes corresponents.\n1. Presenteu la instància genèrica i adjunteu els documents indicats a l’apartat corresponent. 2. En el moment de la sol·licitud haureu de satisfer l’import de les taxes corresponents. 3. Des de l'àmbit corresponent procediran a fer l'informe. Si l'informe és favorable o desfavorable, s'aprovarà o es denegarà la llicència a través de la Junta de Govern Local. 4. L'Ajuntament us farà arribar la resolució de la llicència.\nLa tramitació d'aquests expedients de legalització serà la mateixa que cal donar a l'acte que es legalitza, independentment de la sanció que procedeixi tramitar en cas que sigui pertinent.\nDecret 179/1995, de 13 de juny, pel qual s'aprova el Reglament d'obres, activitats i serveis dels ens locals -ROAS-. Decret Legislatiu 1/2010, de 3 d'agost, que aprova el Text refós de la Llei d'Urbanisme -TRLU-\nTranscorregut el termini d'un mes o de dos mesos, segons es tracti de la legalització d'una obra menor o major, respectivament, sense resolució expressa ni notificació, s'entén estimada la sol·licitud de llicència, segons article 82 del Decret 179/1995, de 13 de juny, pel qual s'aprova el Reglament d'obres, activitats i serveis dels ens locals -ROAS-, llevat quan la sol·licitud tingués com a conseqüència que es transferissin al sol·licitant o a tercers facultats relatives al domini públic, o al servei públic o que tractant-se d'obres de nova planta no s'hagin complert els deures exigits per la normativa urbanística aplicable i el planejament, o per la manca d'informes preceptius i vinculants d'altres administracions que siguin vinculants de l'atorgament de la llicència, en els quals casos s'entendrà desestimada. En cap cas es poden considerar adquirides per silenci administratiu facultats urbanístiques que contravinguin la Llei d'Urbanisme o el planejament urbanístic.\nÀmbits relacionats: Economia, empreses, negocis i feina / El teu habitatge


Relat "Vidu de bruixa"\nInici > detall del relat: Vidu de bruixa\nLa nit de Sant Joan ho vaig entendre tot. Vaig esperar amb paciència, estratègicament camuflat entre els vianants que passejaven el gos o feien fúting i, quan va arribar el moment, sigil•losament, la vaig seguir per descobrir on anava, cada dia com un clau a l’hora de la posta de sol. Potser tenia cita amb algú? Li vaig anar al darrere, la vaig escortar al llarg d’uns quants carrers, amb l’esperança cinematogràfica de salvar-la d’algun proxeneta malvat, fins que una música em va fer aturar.\nJa no sortia a volar. Ni tan sols amb la lluna plena. S’aïllava cada cop més, i els cabells, pàl•lids, ja no se li encenien amb la conjunció del sol i la pluja. Només hi ha una solució. La seva frase va ressonar com un llampec en una d’aquelles nits de pleniluni. Només hi ha una solució, va repetir. Immòbil i d’esquenes, els cabells se li cargolaven tots sols. Sí, era com si bussegés.\nEts un innocent. La frase de la meva mare em rondava pel cap mentre caminàvem junts, donats de la mà, i jo carregava sobre l’espatlla aquella pala rovellada que podia ser l’últim instrument del nostre amor. La lluna ens il•luminava. Ella no feia ombra. Mai no en feia. Estava més serena que mai i jo no podia parar de pensar en aquells llavis que aviat serien sota terra.


Vam arribar a València el dimecres 11 cap a les 12’30. En muntar les tendes de campanya i dinar vam fer un primer assaig a les 16’00 a la carpa. Desprès vam tenir el primer torn per sopar, a les 21’00. A partir de les 22’30 van començar l’Offestival, on 4 grups de rock d’alguns instituts i alguns profes es van animar a pujar a l’escenari a cantar.\nEl dijous 12 vam tenir assaig a la carpa al matí i després Galbis va fer una de les seves paelles gegants, per a 1500 persones. Estava boníssima!! A les 16’00 van sortir els autobusos cap a l’esplanada de la Ciutat de les Arts i les Ciències, on ja estava muntat l’escenari i vam fer l’assaig de com pujar a dalt i les proves de so. Després vam fer un petit assaig. Quan vam acabar vam anar caminant a la Plaça de la Verge, on hi havia preparat un escenari i un grup de folk va pujar i vam poder fer uns balls molt divertits; polka, tarantel·la, entre altres. Vam sopar allí mateix i després vam tornar al càmping amb els autobusos que ens esperaven a les Torres de Serrans. A la nit va actuar el grup Zoo i el Dj Àries.\nEl divendres vam tenir el matí lliure per poder anar a la piscina, descansar, prendre el sol...i després de dinar vam agafar els autobusos per anar al CAC a fer un assaig general i tot seguit el concert. Vam sopar allí mateix després del concert. A les 22’00 en punt ja estàvem a dalt de l’escenari tots per començar puntuals, que ho retransmetien 36 canals de tv locals i havíem de ser molt curosos.\nEl concert va sortir molt bé, com sempre, espectacular. Tothom va fer molt bé la seva part i el públic va poder gaudir d’un espectacle únic amb 1500 alumnes de secundària dels Països Catalans, juntament amb els seus professors. Una trobada única, espectacular i emocionant, tal i com van dir els mateixos alumnes i algunes de les famílies que van anar a gaudir de l’espectacle en directe. I a la nit...a deixar-ho tot cantant i ballant amb la Kinki Band, que ens ho vam guanyar.\nAl curs vinent tornarem...segur. I qui ho prova, repeteix!!\nEstàs aquí:Home Blog de Sección Trobada de música Com Sona l'ESO


Amics del Nepal - Projectes rurals » Alfabetització de dones\nInici > Programes > Cooperació > Projectes rurals > Alfabetització de dones\nEn l'edició 2011/2012, el programa s’ha desenvolupat en 13 nuclis de les ciutats de Katmandu i Patan (Lalitpur), i ha estat portat a terme per un grup de 12 formadors. Les 320 participants admeses en el programa, eren dones totalment analfabetes d’entre 18 i 60 anys, de diferents estatus i ocupacions, entre les quals hi havien treballadores en serveis domèstics, en petits tallers d’alfombres i mestresses de casa.\nA final de curs se celebren cerimònies de graduació en cadascun dels nuclis on s’han impartit les classes, en les que es lliura un diploma que certifica la capacitació en lectura, escriptura i càlcul aritmètic. En aquestes cerimònies també hi participen els professors i els coordinadors del programa, així com representants de Mitra Kunja Nepal, la organització contrapart d’Amics del Nepal, que actua com a executora del projecte.\nEn els cursos d’alfabetització es tracten també, temes d’interés general per les dones al Nepal, com ara el problema del tràfic de dones, igualtat de gènere, estatus legal de les dones, explotació laboral i familiar, participació en el desenvolupament, polució i medi ambient i tradició i superstició, entre d’altres. També s’exposen temes d’interès especial per la seva vida quotidiana, com són aspectes de salut, nutrició, planificació familiar, salut reproductiva, malalties de transmissió sexual com HIV/sida, així com aspectes financers, com estalvi i crèdit, cooperatives i també consells per a la generació de recursos econòmics.\nFinançament: Ajuntaments d'Alella, l'Hospitalet de Llobregat i Sitges i Fundació Kontrast.


Nom: ESGLÉSIA DE SANT ESTEVE DE MÚNTER\nAdreça: Carretera 141 C Km 45\nSegles: X - XII // XVII -\nEdifici de nau única amb l'absis orientat a llevant i un portal orientat a migdia al damunt del qual hi ha un òcul tapiat. La nau s'il·lumina mitjançant unes finestres rectangulars situades a la part alta de la nau. Als peus de l'església al sector de tramuntana hi ha un campanar de torre adossat, cobert a quatre vessants i coronat amb una creu.\nL'interior és cobert amb volta de canó i el cor amb volta d'ogiva; la part de sota amb arc rebaixat. Les cornises són decorades amb retaules així com l'absis.\nLa rectoria és una masia de planta rectangular coberta a dos vessants i adossada a l'església parroquial per la part de ponent. El portal principal està situat a migdia i forma grosses dovelles; la central és decorada. Les finestres del primer pis tenen decoracions conopials. El mur de migdia és emparat per un contrafort.\nAl sector de tramuntana hi ha un altre portal d'accés amb un petit jardí al davant. L'estat de conservació és bo. És construïda amb pedra i arrebossada al damunt en alguns sectors, sobretot a la part de ponent, que ha estat recentment restaurada.\nA la capella lateral dreta hi ha un retaule del Roser d'estil neoclàssic. Edifici de nau única amb l'absis orientat a llevant i un portal orientat a migdia al damunt del qual hi ha un òcul tapiat. La nau s'il·lumina mitjançant unes finestres rectangulars situades a la part alta de la nau. Als peus de l'església al sector de tramuntana hi ha un campanar de torre adossat, cobert a quatre vessants i coronat amb una creu.\nLa rectoria és una masia de planta rectangular coberta a dos vessants i adossada a l'es...\nL'església de Sant Esteve de Múnter fou erigida al 929 al costat d'una vila rural o "villa Montari". En un pujolet que hi ha a prop s'hi erigí un castell que esdevingué centre jurisdiccional del terme.\nEl primer document conegut de l'església és de l'any 1119. Fou renovada al segle XII.\nMúnter fou un terme petit, que comptava amb dotze famílies l'any 1370, dos el 1553 i catorze el 1752. L'església fou transformada i ampliada segons les necessitats de l'època al segle XVII. El portal, que és orientat a migdia, indica la data d'aquesta reforma: "A Honor a Sant Esteve 1613".\nL'any 1918 va ensorrar-se la coberta original.\nDurant les obres d'ampliació del cementiri de Múnter, apareixeren les restes d'un enterrament- datat d'època medieval- que devia formar part de la sagrera de l'església, que foren estudiades l'any 2000.\nRespecte a la rectoria, hi ha notícies en el fogatge de 1553 de la parròquia i terme de Sant Esteve de Múnter en el qual es registra a mossèn Jaume Matha Vacas. El mateix rector fou qui feu reformes a la rectoria i el trobem escrit en el portal d'entrada, a la dovella central: "Matavacas Re. 1568". Com podem observar la grafia canvia, però el nom és el mateix.\nAquesta edificació segons consta a la llinda fou reformada de nou al segle XVIII: "Riera Renova 1788". L'església de Sant Esteve de Múnter fou erigida al 929 al costat d'una vila rural o "villa Montari". En un pujolet que hi ha a prop s'hi erigí un castell que esdevingué centre jurisdiccional del terme.\nL'any 1918 v...


Un boxejador entre la boira – poesia per la revolta\nSense descartar sorpreses d’última hora, aquest mes de juny acabem un curs de “Poesia per la revolta” intenssíssim. L’iniciàrem amb la Festa Estellés i entre mitges hem gaudit de les “capsules poètiques” d’autors novells o inèdits, d’homenatges a Maria Beneyto o Pérez Montaner i de la presentació d’un bon grapat de novetats.\nAquest mes també ve farcit d’activitats, la primera de les quals tindrà lloc dimecres 5, a les 20 h, amb la presentació del poemari ‘Un boxejador entre la boira’, de Josep Lluís Roig (Pagès Editors), X Premi Ciutat de Terrassa Agustí Bartra 2012.\nJosep Lluís Roig reflecteix en aquest llibre el desassossec de l’individu, el sofriment interior, la sensació de cansament i la pèrdua de seny. La curiositat intel·lectual que l’ha dut durant 20 anys a escriure en diversos àmbits literaris també el fa cercar noves vies d’expressió, interrogant-se sobre la formalitat del poema. Així, Roig, recorre a anotacions i peus de pàgina que, de nou, apareixen en format de poema.\nPau Sif ens introduirà en l’obra d’aquest autor, jove encara que ben prolífic i eclèctic, que combina la creació literària amb la feina de professor de secundària i l’activisme cultural. Si voleu saber-ne més, us recomanem fer una visita al seu bloc La presó de l’aigua.\nPer anar fent gana, podeu llegir un tast del poemari\n1 Juny 2013 29 Abril 2014 poesiaperlarevolta Deixa un comentari\n← I jo he gosat imaginar / Ed io ho osato immaginare\nEncesa fotografia →


Aprendre és fàcil si saps com - Pescaparaules\nAprendre és fàcil si saps com\nDeixa de buscar el miracle.\nPer fer fóra el fracàs escolar de la teva vida necessites canviar allò que no funciona.\nNo ets mestre, ni metge ni policia.\nEts mare i et pertoca gaudir de la teva familia.\nDeixa enrere l’angoixa pel futur del teu fill i torna a sentir l’orgull de mare.\nEsborra d’una vegada els fantasmes de les males notes i recupera la tranquil·litat de saber que tot va bé.\nDemana hora ja.\nReserva’t 60 minuts del teu temps i esbrina per què els estudis s’estan complicant més del compte.\nQuadrem horaris i resolguem els dubtes en una visita gratuïta.


Suport unànime del Ple Municipal als sectors de la restauració i el comerç local - Gavà\nangle-left Suport unànime del Ple Municipal als sectors de la restauració i el comerç local\n. En una declaració política, s’insta la Generalitat a crear un fons de cooperació extraordinari perquè els ajuntaments puguin reactivar les economies locals i atendre les noves necessitats que ha generat la pandèmia . Aprovades les bases d’una nova convocatòria d’ajuts a empreses i autònoms de Gavà, amb establiment obert al públic a la ciutat, afectats per un tancament total o quasi total de l’activitat\nEl Ple Municipal ha aprovat avui una declaració política respecte a les mesures adoptades pel Govern de la Generalitat en matèria de salut pública i de suport als sectors de la restauració i comerç de Gavà. El text, presentat per tots els grups municipals tret d’ERC, ha comptat finalment amb el suport unànime del Plenari.\nA la part expositiva, la declaració posa de manifest que “les mesures sanitàries han de poder cohabitar amb decisions econòmiques per pal·liar les conseqüències econòmiques de la crisi” i demana més ajudes de la Generalitat a la restauració, el comerç i l’oci, els sectors més castigats per les restriccions decretades per fer front a la pandèmia de la Covid-19.\nUns sectors als quals el Plenari mostra tot el seu suport en el primer dels acords de la declaració, i a qui reconeix “l’esforç que han fet fins ara per poder adaptar els seus negocis a les mesures decretades des dels diferents governs per tal d’aturar la pandèmia”.\nA la declaració, el Plenari demana al Govern autonòmic que, en cas de preveure la necessitat d’aplicar qualsevol nova mesura restrictiva a causa de la pandèmia i que afecti la restauració, el comerç i l’oci, “sigui abans del tot consensuada amb representants, associacions i sindicats afectats per garantir una correcta, efectiva i proporcionada aplicació”.\nAixí mateix, insta la Generalitat a crear un fons de cooperació extraordinari incondicionat per als ens locals “amb l’objectiu de donar resposta, des de l'administració més propera a la ciutadania, a les mesures necessàries per reactivar les economies locals i atendre les noves necessitats socials que ha generat la pandèmia”.\nLa declaració també recull una crida a la restauració local perquè cedeixin els aliments que es poden malbaratar al Banc d’Aliments i altres entitats d’atenció social, i una altra a la ciutadania per incentivar el consum d’àpats per emportar.\nEl suport del Ple Municipal al comerç, la restauració i el sector de l’oci del municipi també s’ha materialitzat avui en l’aprovació de les bases d’una nova convocatòria d’ajuts a empreses i autònoms de Gavà, amb establiment obert al públic a la ciutat, que estiguin afectats per un tancament total o quasi total de l’activitat a conseqüència d’una resolució adoptada per l’autoritat competent, com ha estat l’exemple de les últimes restriccions a bars, restaurants i centres d’estètica decretades per la Generalitat.\nUna nova línia d’ajuts que l’alcaldessa Raquel Sánchez, va anunciar ara fa una setmana en una trobada virtual amb comerciants i restauradors de la ciutat. Donarà continuïtat a la convocatòria que es va obrir el passat mes de juny, amb una partida de 300.000 euros, per a ajudes de 600 euros a autònoms i micropimes que van veure total o parcialment aturada l’activitat amb motiu de l’Estat d’Alarma. Fins ara s’han aprovat 352 sol·licituds de les 472 rebudes, i s’han abonat 250 ajuts. El crèdit restant es destinarà a aquesta nova convocatòria que es preveu inicialment sobre 70.000 euros.\nA la trobada, Raquel Sánchez també va avançar altres mesures que aviat es posaran en marxa per pal·liar la situació del sector comercial i de restauració, i que s’afegiran a les que s’han impulsat des de l’inici de l’emergència sanitària per un import global de 673.000 euros. Entre elles repetir rebaixes fiscals per a l’any 2021, amb la intenció d’alleugerir alguns costos fixes, com prorrogar l’exempció de les taxes d’ocupació de la via pública a les terrasses de bars i restaurants mentre duri el tancament o les afectacions als establiments. En el mateix sentit, l’Ajuntament està estudiant altres accions de caràcter fiscal i d’estímul de l’activitat del sector.


El xoc de les dues Amèriques\nL’aposta de la moderació\nEls demòcrates van optar finalment per la moderació per enfrontar-se a Trump. Home, blanc i amb prop de mig segle de carrera política a Washington, Joe Biden no és un líder inspirador com era Barack Obama, ni trenca motlles com reclamaven les bases més joves i progressistes del seu partit. Però el seu tarannà dialogant és un actiu en l’era de la polarització més gran de la història als Estats Units. I també ho és que molts nord-americans el sentin més proper del que es van sentir mai amb Hillary Clinton.\nLa presidència del caos\nEls que deien que l’exercici del càrrec el moderaria es van equivocar. Donald Trump ha liderat els Estats Units a cop de tuit, populisme i desinformació: ha dit més de 20.000 mentides en 4 anys, segons el 'Washington Post'. Però també ha sortit indemne de desenes d’escàndols, inclòs un impeachment. Sovint sense escoltar els seus propis assessors, a qui ha anat reemplaçant a un ritme mai vist a la Casa Blanca, Trump ha imposat una presidència de caos i divisió social, dos elements on el xouman fet president es mou com peix a l’aigua.\nNeix a Scranton, Pennsylvania, en una família humil i treballadora. El primer dels quatre fills de Catherine Eugenia Finnegan Biden i Joseph Robinette Biden, venedor de cotxes usats. Amb 10 anys, la família es trasllada a Delaware.\nBiden es gradua en ciències polítiques a la Universitat de Delaware i ingresa a la Universitat Syracuse, on es graduarà en dret el 1968.\nEs casa amb Neilia Hunter, companya de la universitat, i tots dos s'instal·len a Wilmington (Delaware) on tindran tres fills. Comença a treballar en un bufet d’advocats, però aviat esdevé un actiu membre del Partit Demòcrata i és escollit per al consell del comtat.\nSetmanes després de ser elegit, la seva esposa i la seva filla moren en un accident de trànsit. Ell pren possessió com a senador des de l’habitació d’hospital on els seus fills es recuperen de les ferides.\nEs casa amb Jill Jacobs, professora d’anglès dels seus fills, als quals havia criat tot sol fins llavors, anant i venint de Washington a Wilmington -quatre hores de tren- cada dia per poder exercir de pare.\nSenador per Delaware, es presenta a les primàries demòcrates per la presidència, sense èxit, el 1987 i el 2007. El 1988 va ser intervingut quirúrgicament per un aneurisma cerebral.\nVicepresident dels Estats Units, amb el president Barack Obama.\nMor als 46 anys el seu fill gran, Beau Biden, d’un càncer cerebral.\nÉs escollit el 45è president dels Estats Units.\nQUE TÉ EN CONTRA?\nMolts dels seus votants el veuen com “el mal menor” o “the lesser of two evils”, cosa que no és una gran carta de presentació. Malgrat que totes les enquestes donen Joe Biden com a guanyador a nivell nacional, l’amarg record de Hillary Clinton hi resta credibilitat, sobretot tenint en compte que les eleccions nord-americanes es decideixen en un grapat d’estats clau i el vot popular global no hi compta.\nI en alguns d’aquests estats clau, com Pennsylvania, Michigan o Wisconsin, Biden encara és vist com el representant d’un partit que s’ha elititzat i ha abandonat la classe treballadora a la seva sort. Per això, el candidat treu pit del seus orígens humils (a Pennsylvania precisament) i intenta presentar-se com un home corrent i proper al nord-americà del carrer. Per recuperar aquest vot perdut i contrarestar el populisme econòmic de l’America Great Again de Trump, Biden té un pla de 700.000 milions per comprar productes nord-americans.\nLa seva avançada edat (en farà 78 el 20 de novembre) és un dels seus punts febles, un que la campanya de Trump s’ha dedicat a explotar fins a l’extenuació, fent mofa fins i tot de les precaucions que el candidat demòcrata ha pres per la pandèmia de covid-19: “Com ha de governar el país si no pot ni sortir del soterrani de casa seva per fer campanya per por d’agafar el covid”, diuen els seguidors del president. Tot i tenir assegurat el vot de les minories hispana i negra, les imatges dels incendis i saquejos a les protestes antiracistes han estat àmpliament explotades pels mitjans conservadors del país per presentar Biden com a feble en matèria de seguretat, aprofitant fins i tot les crides a la “revolució” que la base demòcrata pro-Sanders per anunciar una “guerra civil” si guanya Biden.\nLa bona marxa de l’economia abans de la pandèmia encara és una carta electoral per a Trump. Però la seva nefasta gestió del covid-19, que ha deixat ja 215.000 morts al país, ha eixamplat l’avantatge de Biden a les enquestes els últims mesos.\nPerò el covid -amb contagi del president inclòs- no és l’única gran polèmica de la presidència Trump: Russiagate, evasió fiscal i fins i tot un impeachment per haver fet xantatge a un govern estranger a canvi de draps bruts del seu rival polític són altres dels escàndols de l’era Trump. També ho van ser les imatges de nens petits engabiats a la frontera de Mèxic amb els Estats Units, que simbolitzen -més encara que el famós mur- la política de mà dura en immigració impulsada per Trump que li pot passar factura electoral amb la minoria més majoritària del país: els llatins són ja un terç de l’electorat en estats clau com Arizona. En aquestes eleccions, però, el debat racial ha desbancat la immigració com a tema central i la dura repressió que hi ha aplicat el president, enviant la Guàrdia Nacional contra manifestants pacífics, es veu des de molts sectors com una amenaça als valors fonamentals de la democràcia nord-americana. El fet que hagi rebutjat diverses vegades condemnar el supremacisme blanc tampoc no el deixa en un bon lloc per captar el vot centrista.\nDe fet, la polarització és la gran arma electoral de Trump, però pot ser de doble tall. El president té el vot majoritari dels homes blancs, especialment els evangelistes i religiosos, però tota la resta de grups (dones, llatins, negres, asiàtics, jueus, ateus…) es decanten en favor dels demòcrates. Amb tot, els seus votants són menys però més fidels: el 66% dels seus seguidors li prometen un suport “fort”, davant del 46% dels seguidors de Biden que diuen ser tan fidels, segons Pew Research.\nEl vot a Biden és eminentment un vot contra Trump, però aquest cop això no passa a la inversa\nELS RETRETS DE LA DRETA A BIDEN\nEl principal atac de Trump a Biden és que “no està capacitat mentalment i físicament” per al càrrec, a causa de la seva avançada edat. Si guanya les eleccions, Biden serà el president més vell de la història en assumir el càrrec, amb 78 anys. I tot i que els seus informes mèdics no diuen res alarmant, Biden és conegut també pels seus lapsus i ficades de pota dialèctica, que donen munició a la caverna mediàtica de la dreta per fer qüestionar la seva salut mental.\nTrump va intentar que el nou president d'Ucraïna n'obrís una investigació, una petició que va ser motiu d’impeachment però que també va portar els mitjans de la dreta pro-Trump a estirar del fil i acusar el candidat demòcrata d’haver fet servir la seva influència com a vicepresident de Barack Obama en aquell moment per aconseguir feina al seu fill Hunter Biden en el consell d’administració de l’empresa gasística ucraïniana Burisma.\nAbans i tot de les primàries demòcrates van començar a sortir a la llum acusacions de "conducta inapropiada" de Joe Biden cap a diverses dones, a les quals hauria abraçat o fet petons (a la nuca, deia una d’elles) durant actes públics. Cap d’elles parlava d’assetjament sexual, sinó d’invasió de l’espai personal, però aquest estiu de 2020 sí que va aparèixer una dona, Tara Reade, que l’acusa d’haver-la magrejat sexualment fa 30 anys quan treballava per a ell com a senador.\nLa que avui és la seva vicepresidenta, Kamala Harris, el va atacar fort per aquí durant les primàries demòcrates. L’oposició de Biden en els anys 80 als autobusos escolars antisegregació li va servir a la llavors també candidata per acusar-lo de racista. La seva bona relació amb polítics segregacionistes durant aquella època també ha estat explotada pels mitjans conservadors per posar en dubte el seu compromís contra el racisme.\nTRUMP, EL REI DE LA POLÈMICA\nEl president Trump va voler posar la salut mental al centre de campanya per posar en dubte les capacitats del seu oponent, però va acabar posant en qüestió la seva pròpia, i alhora omplint les xarxes de mems. “Person, woman, men, camera, tv”: en una entrevista a la Fox, Trump es va vantar d’haver superat una prova cognitiva que va resultar ser el test de Montreal, que s’acostuma a fer quan hi ha sospites de deteriorament cognitiu.\nEn el seu primer mandat com a president, Donald Trump ha portat la seva filla Ivanka i el seu gendre Jared Kushner a treballar a la Casa Blanca com a assessors presidencials, una feina per la que no cobren cap sou tot i exercir funcions de representació del govern. Els seus dos fills grans, Donald Junior i Eric, s’han quedat a càrrec de l’Organització Trump, que s’ha beneficiat de la presidència amb diverses estades de tota la comitiva presidencial als seus resorts, a càrrec de l’herari públic.\nSón moltes les dones que han denunciat Donald Trump per assetjament sexual, des d’abans del 2016. L’acusen de grapejar-les i besar-les amb la boca oberta per intentar mantenir relacions sexuals. Però ni tan sols la gravació filtrada durant aquella campanya, en què Trump deia que si un home era famós podia agafar les dones “pel cony”, no li va passar cap factura electoral. En aquest mandat, s’hi ha sumat la polèmica pel seu intent de comprar el silenci de Stormy Daniels, l’actriu porno que va ser la seva amant el 2006, quan ja estava casat amb Melania.\nLa neboda de Donald Trump es s’ha passejat per les cadenes progressistes escandalitzant els presentadors en assegurar-los que ha sentit moltes vegades al seu oncle fer servir “la paraula que comença per N”. Malgrat que insisteix que “no hi ha ningú menys racista” que ell, és ben conegut que Trump opina que els negres són els únics culpables de la seva mala situació social i ha quedat patent en la seva reacció a les protestes de Black Lives Matter, igual que en els seus insults als immigrants hispans. Ningú se’n salva: dels jueus li han sentit dir que “només miren per ells mateixos”.\n* Els percentatges de Biden i Trump no sumen 100\nEl voten majoritàriament les minories negra i hispana, i té avantatge entre les dones i els homes blancs amb estudis universitaris. Té el vot urbà.\nMobilitzar el vot de les minories (a Hillary Clinton la van votar dos terços dels hispans, menys que el 75% d’hispans que va votar Obama) i recuperar el vot dels blancs sense estudis: classe treballadora tradicionalment demòcrata que s’ha passat a Trump i el seu America Great Again, sobretot als estats clau del Rust Belt. També captar el vot dels suburbis residencials.\nEl voten els blancs de pocs estudis, eminentment rurals. Té el vot majoritari entre els evangèlics protestants. Té el vot rural.\nCaptar el vot dels llatins en estats clau com Florida, on té suport entre la l’exili cubà, i no perdre vots entre els blancs sense estudis del Rust Belt que li van donar la presidència el 2016. També captar el vot de les zones residencials.\nEl vot de les minories és demòcrata\nBlancs (en %)\nNegres (en %)\nHispans (en %)\nAsiàtics (en %)\nL'home blanc sense estudis universitaris, clau per a Trump\nHome, sense estudis universitaris (en %)\nDona, sense estudis universitaris (en %)\nHome, amb estudis universitaris (en %)\nDona, amb estudis universitaris (en %)\nEls dos partits es disputen el vot dels barris residencials\nVotants urbans (en %)\nVotants suburbans (en %)\nVotants rurals (en %)\n“Segueixo les instruccions que diuen que cada cop que algú del servei secret entra a casa, per exemple, porta mascareta i guants”\n“El fet és que hi ha hagut tantes morts innecessàries en aquest país. Si haguéssim escoltat els experts i atès les seves alertes, es podria haver aturat aviat. Però Donald Trump va fallar en actuar i ara el poble nord-americà en paga el preu”\n“Per a Donald Trump, vosaltres sou prescindibles. Sou fàcils d’oblidar. Sou literalment ningú. Així és com veu la gent gran, és com us veu a vosaltres”\nMíting amb jubilats a Florida\n“A tots els que alceu la veu i demaneu pacíficament justícia a tot el país: us veig, us escolto, soc amb vosaltres”\n“Els Estats Units estan preparats per acabar amb la pesant càrrega de l’odi finalment i encetar l’àrdua tasca d’arrencar el seu el racisme sistèmic”\nConvenció Demòcrata, virtual\n“La violència mortal d’aquesta nit a Portland és innacceptable. Condemno la violència de qualsevol tipus per qualsevol, ja sigui de l’esquerra o de la dreta. I repto Donald Trump a fer el mateix”\n“Votar per correu és segur i fiable. I no us en fieu de la meva paraula: fieu-vos de la del president, que ja ha enviat el seu vot per correu a les primàries de Florida dimarts”\n“Sembla que a l’abril, quan faci una mica més de calor, miraculosament marxarà”\nMíting a Nou Hampshire\n“Només respirar l’aire i es contagia, és una cosa molt perillosa i més mortal que la grip, és molt mortal”\nEntrevista a Bob Woodward, que es va fer pública al setembre\n“Avui donaré instruccions a l’administració per aturar el finançament a l’OMS”\n“Veig el desinfectant, que el fa fora en un minut. Hi ha alguna manera de fer alguna cosa així, mitjançant una injecció a l'interior o una neteja? Ja que veiem que quan entra als pulmons fa una tasca tremenda? Així que seria interessant comprovar-ho, caldrà que ho mirin els metges, però em sembla interessant”\n"Vaig a l’hospital Walter Reed. Crec que estic molt bé. Però hi anem per assegurar-nos que tot vagi bé. La primera dama està molt bé. Moltes gràcies"\nTwitter. El dia del seu ingrés a l'hospital pel covid-19\n“Em van donar Regeneron i crec que va ser la clau, va ser increïble, em vaig sentir bé al moment (...) Farem que l’aconsegueixis gratis sobretot si ets gran i et milloraràs molt ràpid (...) Jo li dic una cura”\n“El líder de Black Lives Matter diu que si els EUA no ens donen el que volem, cremarem el sistema i el reemplaçarem’. Això és traïció, sedició, insurrecció”\n"Black Lives Matter és una organització marxista. La primera vegada que vaig sentir el nom vaig pensar ‘és un nom terrible’, és tan discriminatori, és dolent per als negres i per a tothom”\n“No hi ha cap possibilitat (zero) que els vots per correu no siguin res més que substanciosament fraudulents. Robaran les bústies, es faran paperetes i fins i tot s’imprimiran il·legalment i se signaran fraudulentament”\nPrimer tuit en rebre una alerta de Twitter sobre la seva dubtosa veracitat, d’una sèrie de tuits que més tard la xarxa va bloquejar\nLa senadora de Califòrnia, Kamala Harris, és la primera dona afroamericana nominada per aquest càrrec i la primera asiaticoamericana: pare immigrant d'origen jamaicà i mare immigrant d'origen indi. Amb 56 anys, va agafar popularitat durant les primàries demòcrates, en què precisament va atacar durament a Biden pel seu historial polític. Ex fiscal del districte a San Francisco i ex fiscal general de l'estat, Harris defensa la reforma policial i retallar impostos a les classes mitjanes.\nTicket de campanyaL'elecció de Kamala Harris apel·la al vot femení i a les minories. Però qui va ser la primera fiscal negra de la història de Califòrnia desperta certs recels entre els moviments pels drets civils. Però el seu discurs durant els últims mesos de protestes racials o la seva defensa al Senat d'una llei per penalitzar el linxament com a delicte d'odi a nivell federal marquen un cert viratge progressista respecte a la seva etapa com a fiscal.\nEl governador d'Indiana, Mike Pence, és un polític ultradretà de 62 anys que va ser congressista del seu estat 12 anys i, per tant, coneix molt bé Washington. Cristià evangèlic devot, ha aprovat diverses restriccions a l’avortament i és un defensor d’un govern limitat i de la disciplina fiscal. Advocat, nascut a Columbia, Indiana, també afí al moviment ultraconservador Tea Party.\nTicket de campanyaTrump es va plantejar presentar-se a les eleccions de 2020 sense Pence, i pensava en l’exambaixadora dels EUA a l’ONU Nikkei Haley, però finalment ha optat de nou pel perfil ultraconservador de Pence. Com a vicepresident, de fet, ha mantingut un perfil moderat i sense estridències, tot i que arrossega ser el responsable del qüestionat dispositiu del govern contra el covid-19.


Mediació al poder - Fundació Joan Brossa - Centre de les Arts Lliures\nEn plena fase de construcció del recentment anunciat centre de les arts lliures de Barcelona, la Fundació Joan Brossa ha estat guardonada amb dos Premis Barcelona, una iniciativa de l’Institut de Cultura per donar suport a la cultura, l’educació i les ciències amb la voluntat de reactivar un sector que s’ha vist castigat per la crisi sanitària.\nEl primer és ‘Brossa expandit’ un projecte que recull el nou ideari del servei educatiu de l’entitat, tot incidint en la voluntat de construir un model de treball holístic en tots els sentits, d’articular projectes de curs de llarga durada que tinguin incidència en l’espai però també en l’entorn i de fer créixer la comunitat educativa des de la posada en valor de les veus i de les necessitats del sector. El segon és ‘Desbrossant La Ribera’, una iniciativa que és la continuació del treball conjunt amb Experimentem amb l’ART a l’hora d’impulsar projectes de recorregut que esdevinguin motor de canvi i de transformació social. Després de l’impacte que ha tingut el projecte ‘Brossart’ d’intervenció artística, educativa i comunitària a l’Escola de Bordils ens plantegem ara impulsar un projecte de barri, que impliqui els agents de l’entorn i que se situï en una escola bressol del barri amb la voluntat de construir un teixit nutritiu al voltant de les famílies i de la comunitat creativa de La Ribera.\nEl projecte ‘Brossa expandit’, en el qual s’encabirà ‘Desbrossant La Ribera’, serà activat a partir del gener de 2022, coincidint amb el segon trimestre del curs vinent i amb la reobertura de la Fundació Joan Brossa. Cal destacar especialment el treball desplegat des de la comissió de Mediació del Centre d’Estudis Joan Brossa a l’hora de conceptualitzar el nou projecte i de definir una nova manera de fer.


Penèlope - Viquipèdia, l'enciclopèdia lliure\n(S'ha redirigit des de: Penélope)\nUna estàtua que representa Penèlope, a la Ciutat del Vaticà, Roma\nOdissea i Madness of Odysseus\nOdisseu i Telègon\nPoliportes, Ital, Q3621444 i Telèmac\nPenèlope (en grec: Πηνελόπεια o Πηνελόπη) és un personatge de l'Odissea, un dels dos grans poemes èpics atribuïts a Homer. Era la dona d'Odisseu i la mare de Telèmac. El seu pare era Icari. La seva mare era una nàiade, Peribea.\nPenèlope en l'Odissea[modifica]\nPenèlope és la dona del personatge principal del poema l'Odissea: el rei Odisseu o Ulisses, de l'illa d'Ítaca. Sobre les circumstàncies del matrimoni entre Odisseu i Penèlope hi ha diverses versions: alguns diuen que és gràcies a Tindàreu, desitjos de compensar Odisseu per un bon consell, que Icari accepta donar la seva filla a l'heroi. Però d'altres diuen que Penèlope és el premi d'una cursa, de la qual Odisseu en va resultar vencedor. És conegut que Menelau va recórrer tot el territori grec per recordar als antics pretendents d'Helena el jurament que els obligava a venjar-lo. Odisseu, però, intentà fer-se el boig, no per lliurar-se d'anar a la guerra, sinó pel profund amor que sentia per Penèlope, que, a més, acabava de donar-li un fill, Telèmac. Però Odisseu va marxar a la guerra de Troia, obligat per l'astúcia de Palamedes. Aleshores va confiar casa seva i la seva dona al seu vell amic Mèntor. Penèlope era l'unica administradora dels béns d'Odisseu. Anticlea, l'anciana mare de l'heroi, no va trigar a morir de pena quan va saber la marxa del seu fill, i Laertes es va retirar al camp. Aviat, Penèlope va rebre nombroses sol·licituds per part de tots els joves de la contrada, que demanaven la seva mà. Com que ella els refusava van instal·lar-se al palau d'Odisseu, organitzant festes i provant d'arruïnar-la per pressionar-la. Penèlope els dirigia retrets violents, però no servia de res. Llavors se li va acudir una estratagema: va dir als pretendents que acceptarà la desaparició d'Odisseu, amb la consegüent promesa d'un nou matrimoni amb un d'ells, quan acabés de teixir un sudari per l'antic rei, Laertes. Penèlope, que només volia guanyar temps, durant el dia treballava en la tela, però a la nit la desfeia altre cop. Però al cap d'un temps va ser traïda per una esclava, que explicà el que feia als pretendents, i se li va acabar la tranquil·litat que tenia fins aleshores.\nQuan Odisseu tornà, no es va donar a conèixer a la seva esposa. Durant la lluita contra els pretendents, ella era a la seva habitació profundament adormida. Quan Odisseu s'identifica, Penèlope dubta, però al final reconeix al seu marit. La deessa Atena va allargar la nit següent, de manera que els dos esposos van tenir temps d'explicar-se totes les seves aventures.\nEn un episodi que no pertany a l'Odissea, s'explica que Naupli, per venjar la mort del seu fill Palamedes, va difondre el rumor de què Odisseu havia mort a Troia. Va ser llavors quan Anticlea es va suïcidar. Penèlope es llançà al mar, però un ocells (unes gavines?) la van salvar i la van tornar a la platja.\nAltres llegendes sobre Penèlope[modifica]\nHi ha diverses llegendes que expliquen el que va passar després del retorn d'Odisseu a Ítaca, recopilades en breus resums en la Biblioteca mitològica d'Apolodor (epítom vii.34).\nEn una versió, Odisseu se'n va anar al país de Tespròcia a dur a terme els sacrificis que li havia encarregat Tirèsies (Odissea, XI) i es va casar amb la reina Calídice. Però en morir Calídice va tornar a Ítaca, on Penèlope havia tingut un fill, Poliportes. Posteriorment, Telègon, fill de Circe i Odisseu, va arribar a Ítaca i va matar Odisseu en una disputa sense saber que, a qui matava, era el seu pare. En descobrir-ho, es va lamentar del que havia passat i va portar el cadàver i Penèlope al costat de Circe. Circe es casà amb Telèmac i Telègon amb Penèlope, i Circe va fer que Telèmac i Penèlope fossin immortals.\nUna altra versió explica que Penèlope havia estat seduïda pel pretendent Antínous i per això Odisseu la va tornar amb el seu pare Icari, i fins i tot després va ser mare, unida a Hermes, de Pan.\nUna altra llegenda narra que el que la va seduir va ser un altre pretendent anomenat Amfínom, i que per això Odisseu la va matar.\nÉs clar que la versió més bonica és que Odisseu torna sense relacions amb altres dones (Calipso volia casar-se amb ell, però ell no volia, pensant en Penèlope) i que van viure junts i feliços fins a la mort.\nTambé s'explicava que Odisseu havia tingut un altre fill amb Penèlope, anomenat Ptoliportes.\n↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 427-428. ISBN 9788496061972.\nA Wikimedia Commons hi ha contingut multimèdia relatiu a: Penèlope\nObtingut de «https://ca.wikipedia.org/w/index.php?title=Penèlope&oldid=22298384»\nLa pàgina va ser modificada per darrera vegada el 10 nov 2019 a les 10:45.


Extraescolars | AFA Pau Casals Gràcia\nLa comissió d’activitats extraescolars està formada per un grup de pares i mares que treballen en estreta col·laboració amb Garbuix per tal d’escoltar i atendre els interessos i necessitats de les famílies de l’escola i vetllar per la qualitat de tots els serveis que s’ofereixen.\nTambé s’encarrega de revisar el projecte d’activitats extraescolars (PAE) i, si s’escau, proposar modificacions que hauran de ser aprovades pel Consell Escolar. Amb l’objectiu de facilitar aquest procés es fan reunions periòdiques, en comissió mixta, amb la direcció de l’escola i els mestres de les diferents especialitats.\nEl PAE defineix els objectius generals i específics de les activitats extraescolars i serveis d’acollida, delimita el marc i calendari de treball i estableix els agents participants i la normativa interna que regula des del procés d’inscripció fins a la gestió de conflictes.\nEn aquest enllaç trobareu el Projecte d’Activitats Extraescolars (PAE )\nEn aquest altre enllaç trobareu el projecte per aquest curs 2021 PROJECTE EXTRAESCOLARS PC\nSi teniu propostes per fer noves activitats o dubtes per resoldre, si us plau, podeu enviar un mail a ampapaucasalsgracia@gmail.com o parlar amb la Mònica.


Triologia de Sanjosex. – Punts i Seguits\n17 Març 2010 19 Desembre 2016\nEl cantautor empordanès obria el seu camí artístic i musical amb un disc anomenat “Viva” que va publicar el 2005. Un treball amb temes tan cèlebres com “Puta”, tema que passaria a ser la cançó emblemàtica d’aquest disc. En el 2007 el cantautor de la Bisbal va editar el seu segon disc “Temps i rellotge”, treball que el va consolidar en l’escena musical catalana amb cançons com “Temps o rellotge”. I enguany després de tres anys, Carles Sanjosé, més conegut amb el sobrenom artístic de Sanjosex, acaba de publicar el seu darrer treball discogràfic “Al marge d’un camí”. Un disc en el qual el cantautor es busca a si mateix. Un treball introspectiu que ens proporciona cançons-singles com “Animal Salvatge”, cançons que demostren la força d’aquest cantautor. Un disc on es posa de manifest l’admiració pel folk americà i en subratlla els seus referents artístics en temes com “Bob Dylan”. Però aquest darrer treball també ens proporciona alguna sorpresa més en forma de col·laboració. Sorpresiva i fascinant és la col·laboració d’en Jaume Pla (Mazoni) en aquest disc. Aquesta participació de la veu de Mazoni té lloc en la cançó “Són Instints”. Un tema que podria esdevenir un altre single del disc, una cançó irresistible amb una tonada suculenta que encomana fins i tot als menys eufòrics a cantar-la.\n“Al marge d’un camí” és un treball reposat amb lletres madures, on podem copsar el Sanjosex més reflexiu però no per aixo menys espectacular. Un disc que a mesura que l’escoltes i el tornes a escoltar, descobreixes racons musicals que es troben endinsats en les melodies. Un àlbum de distingida qualitat i de llarg recorregut que es situa en el pop-folk més mediterrani. Una tercera entrega discogràfica de Sanjosex, que completa així una trilogia de melodies ben interessants. Un treball discogràfic que es situa al marge de qualsevol tendència o moda i que rebrà (permeteu-me que faci de futuròleg) una seriosa ovació per part de crítica i públic, ja sigui en forma de premis o d’aclamats i exitosos concerts. En resum, aquest àlbum és un tros de disc que cal recomanar amb fervor.\nPer acabar us facilito l’entrevista a Sanjosex realitzada per Vilaweb arran d’aquest nou disc.\nTastet de març (2010).\n3 pensaments sobre “Triologia de Sanjosex.”\n[…] disc “Al marge d’un camí”. Poca cosa més puc dir que no hagueu llegit en aquest portal, Sanjosex és un nou valor, que la cançó d’autor, té en aquest […]


firefox – Pàgina 5 – GNULinux||||CAT\nDes que va començar el desenvolupament del Firefox 4 va quedar clar que Mozilla no farà canvis importants a la interfície a la nostra plataforma. Cada nova versió del Firefox 4 en desenvolupament que s’ha anat publicant mostrava canvis molt poc significatius mentre que al Windows la interfície ha canviat molt per tal d’augmentar al màxim l’àrea visible dels webs.\nSembla que amb la beta7 del Firefox 4 per a GNU/Linux ja arriben alguns petits canvis, tot i que no són res realment excitant. Tot i així, sí que cal dir que la part no visible a primera vista ha canviat força: els complements ara es gestionen a una pestanya, el tabcandy ja ve per defecte, Sync també és actiu per defecte, etc. Veiem un vídeo!\nSi feu servir els repositoris mozilla-daily de l’Ubuntu, podreu provar-lo. Tot i així no vos ho recomane ja que aquests repositoris tenen tendència a carregar-se l’estabilitat del firefox.


ALGINET: 180 raquetes participen al torneig juvenil de falles 2014 celebrat a Alginet\nMartes, 01 Abril 2014 18:38\nMalgrat no acompanyar el temps, el Club de Tenis Alginet va organitzar el Torneig Juvenil de falles 2014 Tecnifibre que es va disputar el dissabte día 29 de març al Poliesportiu municipal. Maria Gallart del Club de tenis Alginet es proclamà campiona del torneig juvenil de falles 2014 en aleví.\nEl primer campionat federat, el Tecnifibre falles 2014, que ha organitzat el Club de tenis d'Alginet va finalitzar el dissabte al poliesportiu municipal amb un gran èxit de participació. Més de 180 raquetes de totes les categories es van enfrontar per a fer-se amb el pòdium. A la categoria de Sub-10 es va fer amb el primer lloc Carles Vanaclotxa en masculí i Raquel Gil en femení, en infantil Alex Vila i Inma Ramón, en junior Blanca Puig i Guillem Sanchis i en aleví Nacho Jorda i Maria Gallart.\nEl president del Club de Tenis Alginet, organitzadors del torneig va valorar molt positivament el mateix ja que "és el primer campionat federat que fem a Alginet i ha sigut un èxit d'organització i de participants. Han vingut 180 xiquets i la veritat és que per a ser el primer que fem ha estat molt be", afirmava Miguel Angel Burches. El torneig va començar el 15 de març i finalitzà el dissabte 29.\nMás en esta categoría: « Els infantils del Club de Tenis Alginet aconsegueixen ascendir a segona divisió TENIS: Prop de 70 xiquets i xiquetes gaudeixen del campus de tenis a Alginet »


El sopar de Pujol\nTema: El sopar de Pujol\n28/05/2012, 14:32 #1\nEl passat dijous dia 24 de Maig, en l'hotel Marriott ubicat en Denia (Marina Alta) va ser tot un espectacul. Als assistents pancatalanofils tots, i grans admiradors de Pujol es varen sorprendre molt les paraules de Pujol quan els va dir, que lo que passa en Valencia era impressionant. Mentres es conseguixen uns milers de firmes per a que TeVen 3 emetra de nou en Valencia, no es fa cap movilisacio ni s'arreplega cap firma per que els mijos d'expressio valencians siguen com a manco acceptables. A part d'esta gerra d'aigua freda per part del que fon el maxim dirigent de la catalanisacio de Valencia des de la Transicio cap als falsos valencianistes que soles veuen en Catalunya lo bo i s'obliden d'a on viuen.\nHui ha aparegut per la ret, una critica encara mes forta, d'un dels assistents a lacte. Qui es mostra indignat i sorpres, puix que en la Marina, d' a on ixen els que possiblement siguen els millors i mes bons vins blancs, valencians i espanyols, i sobre tot en Valencia a on tenim una carta selecta i envejable de vins, i en un acte al que supostament anaven a assistir els defensors de la patria (mosatros sabem que no). Precisament ahi i en eixe acte, els vins oferits foren de Rueda i de La Mancha.\nEn fi, mosatros ya sabem a que juga esta gent, es mes, els nacionalistes eixos catalans ya han demostrat que eixe amor per Valencia es fals, i inclus que l'amor per Catalunya es soles qüestio de MARKETING, ¿Recordeu a LaPuerta brindant en Mohët?\n28/05/2012, 14:39 #2\nA un d'eixos sopars en CIU són als que Bald'oví (Bloc i Cumprumís) va acodir fa no molt de temps.\n"Quins cunsells ens dona per a seguir catalanitzant al PaisValencia que encara està ple de blaverus??"\nEs nota que volen molt la seua terra valenciana (o CATlenciana)...


Trangoworld Nantai Pants Regular Negre, Trekkinn\nSi estàs buscant una botiga online especialitzada en material de muntanya, descobreix trekkinn. Com a distribuïdors oficials de la marca Trangoworld, tots els productes de muntanya que tenim en catàleg tenen la total garantia de Trangoworld. Selecciona una de les categories de Roba dona i descobreix milers de productes de Roba dona per practicar el teu esport favorit. Estàs interessat en Trangoworld Nantai Pants Regular? Si tens qualsevol dubte abans o després de fer la compra, contacta’ns a través de l’apartat de contacte o per telèfon i t’ajudem. No esperis més i fes la compra a trekkinn!


Viver de Bell-lloc | Viver de Bell-lloc engega la tercera edició del programa SIOAS d’inserció i orientació laboral\n“Poder viure més pel meu compte”, “sentir-me realitzada i créixer” i “desenvolupar-me com a persona”. Això és el que esperen aconseguir en Joshua, la Tamara i la Núria, tres dels participants del Servei Integral d’Orientació, Acompanyament i Suport (SIOAS) a la inserció de persones amb discapacitat o trastorns de salut mental, que ha engegat la tercera edició a la Fundació Viver de Bell-lloc.\nSegons fonts del Departament de Treball, Afers Socials i Famílies, al desembre de 2018 hi havia a Catalunya 577.028 persones amb discapacitat reconeguda de les quals 8.541 estaven a l’atur. En el marc del Vallès Oriental, no hi ha dades concretes actuals per saber quantes es troben en atur però segons les mateixes fonts, a l’any 2017 hi havia 26.046 persones amb discapacitat reconeguda i 14.300 estan en edat laboral (de 16 a 64 anys).\nEl treball és una de les principals eines per a assolir l’autorrealització personal i contribueix de forma important al creixement personal i social de les persones. El treball aporta estructura i configura unes habilitats que poden ser traslladades a l’àmbit personal i social i que incrementen l’autoestima de les persones. Tanmateix, per a les persones amb discapacitat intel·lectual i/o trastorn mental, el desconeixement del col·lectiu i les seves possibilitats per part del món empresarial i social, sumat als prejudicis i estereotips existents, suposen una major dificultat d’accés al treball.\nAquest programa compta amb una primera part formativa en què els participants reben píndoles sobre els aspectes bàsics del món laboral com ara els tipus de contracte que existeixen o les diferents vies per cercar feina, fent èmfasi en les eines online i les noves tendències com el videocurrículum. Paral·lelament es treballa per saber identificar i conèixer a fons les pròpies competències, i es realitza un itinerari i seguiment personalitzat a cada persona, amb l’objectiu de centrar-se en les capacitats i potenciar-les, en comptes de la discapacitat.\nTot i així, després de l’experiència de les dues edicions anteriors, s’ha evidenciat que acceptar la discapacitat i entendre-la ajuda a l’èxit en la inserció laboral i el manteniment del lloc de treball. Enguany es farà un treball específic sobre la consciència i l’acceptació de la condició de la discapacitat i els trastorns de salut mental.\nEn aquesta tercera edició també, s’han creat dos itineraris formatius per tal d’oferir una formació més especialitzada i pràctica, que es corresponen també als perfils més demandats per les empreses. Un es centrarà en les competències per a auxiliars d’empleats d’oficines polivalents i l’altre es destina a tasques de mosso de magatzem, reposador i atenció al client.\nAquest programa compleix amb la missió de sensibilitzar el teixit empresarial per allunyar-se d’estereotips i estigmes i obrir-se a la contractació de persones amb discapacitat i/o trastorn mental.\nLa segona part del programa ofereix als participants unes pràctiques professionals no laborals en empreses de diferents sectors amb qui tenim convenis de col·laboració. També per tercer any, participarem al Speed Dating Professional organitzat per l’Ajuntament de Llinars del Vallès, una bona oportunitat per practicar les habilitats en entrevistes laborals.\nEn la darrera edició, el 50% dels participants del programa van acabar treballant en empreses del mercat laboral ordinari.\nOportunitats per a totes les capacitats\nAquesta serà la primera edició en què la Fundació Viver de Bell-lloc obre el servei d’orientació i inserció laboral a persones amb discapacitat física i/o sensorial, per tal de poder completar el ventall de persones ateses. Actualment es troba en una fase inicial d’exploració i creació de xarxa per poder estructurar-ho.


Una hora amb l’imam d’Igualada – Jordi Cuadras\n“L’islam és molt senzill: és educació”. Així em va resumir la religió musulmana l’imam de la Mesquita d’Igualada, Ahmed Selmoun, en una entrevista d’una hora que li vaig fer a Canal Taronja Anoia. Tenia ganes de poder treure a l’esfera pública el responsable d’una comunitat que mou entre 400 i 600 persones cada setmana a la Mesquita de la ciutat, situada al carrer de Badalona, en un dels extrems del barri del Rec. I tenia ganes d’emetre aquesta entrevista per ajudar a trencar prejudicis i barreres que molts igualadins puguin tenir davant d’aquesta comunitat i, de pas, llançar un missatge a la gent que en forma part que Igualada els té en compte i els fa visibles.\nL’entrevista ha arribat en un moment en el qual la religió musulmana queda tacada als mitjans de tot el món per les bestialitats de l’anomenat Estat Islàmic. És, per tant, necessari que des d’Occident fem costat als musulmans que tenim de veïns i que condemnen aquest terror. A més, ho fan amb una preocupació afegida: veure com els terrorristes utilitzen la seva religió com a justificant de les seves accions. Que repetidament ens referim a aquest infern amb el nom de l’Estat Islàmic no ajuda a fer entenedor el missatge que llancen imams com el d’Igualada: “L’hauríem d’anomenar Estat del Terrorisme, l’islam no diu res de tot això”.\nAmb l’imam també vam parlar de la necessitat de crear un islam europeu que reconegui la religió musulmana com una més del continent i li sàpiga donar valors occidentals. Amb aquest objectiu, fa poques setmanes Àustria substituirà per partides dels seus pressupostos el finançament estranger que reben les Mesquites i començarà a formar imams a la Universitat de Viena. En una altra línia, la ciutat de Nova York ha aprovat que dos dels festius escolars de l’any conicideixin amb festes de la comunitat musulmana. Com més aviat tinguem clar que vivim en una societat diversa que no farà marxa enrere, més aviat començarem a tallar recels que poden portar futurs problemes de cohesió social i radicalitzacions que ningú desitja.\nD’altra banda, amb l’imam vam comentar el fenomen de la immigració i del que porta una persona a desplaçar-se del seu lloc de naixement i a passar, si cal, dies a la deriva en una barca de nyigui-nyogui al mig del Mediterrani. Davant de la discriminació que alguns d’ells pateixen després de tot el periple que han viscut, demanava que qualsevol de nosaltres pensi en quin tracte voldria que rebessin els nostres familiars o amics que han marxat a buscar-se la vida a l’estranger. Allò de saber-se posar a la pell de l’altre. La musulmana potser és de les comunitats més estigamitzades i el mateix imam reconeixia que els queden deures per fer i que cal donar un pas endavant per obrir-se. Assegura que ell ho intenta: “Hi ha gent que potser no entendrà que jo doni passes endavant i altres es quedaran darrere mirant què més faig, però donant-nos a conèixer els uns i els altres i posant-hi tots de la nostra part és l’única manera de trencar prejudicis”.\nL’entrevista és més llarga i hi surten altres temes, però abans d’acabar m’agradaria afegir que escric l’article després d’una setmana on s’ha tornat a repetir una recollida d’aliments per a “la gent de casa” a Igualada, en aquest cas al barri de Fàtima. La resposta d’Unitat Contra el Feixisme i el Racisme i de diversos representants polítics de la ciutat va ser clara amb una manifestació que s’hi va fer en contra. El partit que organitzava aquest acte ho feia amb el permís de l’Ajuntament i el govern de CiU-ERC s’escuda dient que no pot prohibir-ho. Canviem-ho, doncs: l’Ajuntament hauria d’establir una norma que digués que qualsevol recollida d’aliments que es faci a la via pública ha d’anar a parar al Banc de Queviures perquè es gestioni des d’allà, on les entitats socials i el departament d’Acció Social tenen establerts uns criteris amb els quals reparteixen el menjar tractant a tots els igualadins per igual. A priori sembla que, si hi hagués voluntat, seria fàcil revertir la situació i aplacar actes discriminatoris com el de divendres passat.\nLa suma de petites victòries com aquesta ens ajudarien a viure en societats on es respecta la diversitat. I davant dels estigmes, els rumors o les generalitzacions, hauríem d’aprendre a veure persones on ara alguns només hi veuen religions, races o procedències. Sembla una obvietat però no podem classificar entre bona i mala gent en funció del que creu, del color de la seva pell o del país on ha nascut.\n(Article publicat a Anoiadiari.cat el 24/3/15)


Les entitats balears reclamen garanties per al català en la llei audiovisual – Diari de la llengua\n10 de desembre de 2021 10 de desembre de 2021 Diari de la llengua\t0 Comments\taudiovisual\nMiquel Gelabert (STEI), Josep de Luis (OCB) i Daniel Condeminas (FOLC) en l’acte d’aquest divendres a Palma / STEI\nL’OCB i l’STEI critiquen la passivitat del govern d’Armengol sobre la nova norma\nL’Obra Cultural Balear (OCB) i l’STEI Intersindical, acompanyats per la Federació d’Organitzacions per la Llengua Catalana (FOLC), han reclamat aquest divendres que la futura Llei audiovisual del Parlament espanyol tingui més garanties per a la producció i l’oferta audiovisual en llengua catalana.\nLes entitats balears demanen a les Corts espanyoles que tinguin en compte les aportacions que han presentat la FOLC i els governs de Catalunya i el País Valencià destinades a garantir el dret dels ciutadans de les Illes Balears a tenir continguts en la seva llengua a la televisió i a les plataformes audiovisuals. També han remarcat la importància que es reservi una part de la producció als continguts en llengua catalana per mantenir i millorar el teixit audiovisual propi i els llocs de feina del sector a l’arxipèlag.\nLes dues entitats han lamentat el fet que el govern de les Illes Balears no hagi presentat cap al·legació al Projecte de llei i han retret a la presidenta, Francina Armengol, que no els hagi volgut rebre per tractar la qüestió.\nL’acte ha comptat amb la presència de l’assessor de la FOLC en matèria audiovisual Daniel Condeminas, que ha demanat que la nova llei faci incrementar el nombre de títols doblats i subtitulats al català i que es reguli la producció d’audiovisuals en versió original catalana. L’OCB i l’STEI han destacat la importància que, per primer cop, sigui obligatori produir un determinat volum de contingut en català, un fet que, segons ha manifestat l’STEI en un comunicat “incidiria directament en la creació i el manteniment de llocs de feina als territoris de parla catalana dins el sector audiovisual”.\nEl redactat final de la Llei general de l’audiovisual s’està negociant actualment al Senat.\n← Òmnium Cultural engega una programació de cinema infantil en català\nUn web aplegarà el llenguatge jurídic català →